TRAFNIDIAETH GYHOEDDUS I DEITHWYR, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Grant Gweithredwyr Gwasanaeth Bysiau (Cymru) (Diwygio) 2004 a deuant i rym ar 31Gorffennaf 2004. 2 Mae'r Rheoliadau hyn yn gymwys i Gymru. Diwygio'r prif Reoliadau 2 Diwygir Rheoliadau Grant Gweithredwyr Gwasanaeth Bysiau (Cymru) 2002 (“y prif Reoliadau”) fel a ddarperir yn rheoliadau 3 a 4. Diwygio'r darpariaethau dehongli 3 Yn rheoliad 2 o'r prif Reoliadau, yn y lle priodol yn nhrefn yr wyddor, rhodder— ystyr “man aros gosodedig” (“ fixed stopping place ”) yw man aros mewn lleoliad gosodedig; a ystyr “gwasanaeth hyblyg” (“ flexible service ”) yw gwasanaeth: sy'n gwasanaethu un neu fwy o gymunedau neu gymdogaethau lleol o fewn ardal ddaearyddol benodedig, sydd, er bod iddo rannau gosodedig ar y llwybr teithio, yng nghyfanrwydd ei weithredu mor hyblyg fel nad yw'n ymarferol i ddynodi ymlaen llaw pob ffordd a dramwyir ar unrhyw adeg benodedig, a ddarperir yn bennaf at ddibenion cario teithwyr sydd wedi archebu ar gyfer y daith ymlaen llaw ac y mae eu hanghenion cyfunol yn penderfynu llwybr pob taith er y gall fod pobl eraill hefyd yn teithio, y mae pob sedd ar ei gyfer ar gael i'w defnyddio gan aelodau o'r cyhoedd, a a ddarperir am gydnabyddiaeth a delir gan deithwyr unigol am deithio ac nad yw'r prisiau hynny'n ddarostyngedig i amrywiad yn ôl nifer y teithwyr sy'n cael eu cario ar y daith. . Diwygio'r amodau ar gyfer talu'r grant 4 1 Diwygir rheoliad 3 o'r prif Reoliadau (cymhwyster i gael grant) fel a ganlyn— 2 Ym mharagraff (1)(b), hepgorer y geiriau o “ac sy'n defnyddio cerbyd” i “yn unol ag amserlen) ac”. 3 Yn lle paragraff (2)(b) rhodder y canlynol — b bod y trefniadau aros yn gweithredu fel a ganlyn— i lleolir yr holl fannau aros gosodedig (os ydynt wedi'u marcio neu'n cael eu cydnabod yn gyffredinol fel arall), heblaw'r rhai lle mae terfynfaoedd gwasanaeth, mewn lleoliad lle y mae'n debygol y defnyddir hwy yn rhesymol aml gan aelodau'r cyhoedd yn gyffredinol, a ii mewn unrhyw ran o ardal gweithredu'r gwasanaeth lle nad oes mannau aros gosodedig, mae'r trefniadau ar gyfer penderfynu pa le a pha bryd y gellir codi a gollwng teithwyr yn rhai y gall aelodau o'r cyhoedd yn gyffredinol fanteisio arnynt yn rhesymol aml; . 4 Yn lle paragraff (2)(c) rhodder— c bod yr aelodau o'r cyhoedd yn gyffredinol yn gallu gwneud taith unigol rhwng dau fan aros (i'r graddau y darperir ar gyfer y teithiau hynny yn y manylion cofrestredig gan gofio am gyfyngiadau esgyn a disgyn) wrth dalu pris tocyn nad yw'n fwriadol yn eu rhwystro rhag defnyddio'r gwasanaeth, ca yn achos gwasanaeth hyblyg, bod y trefniadau archebu ymlaen llaw o'r math fel nad ydynt yn rhwystro aelodau o'r cyhoedd yn gyffredinol rhag gwneud taith unigol y darperir fel arall ar ei chyfer yn y manylion cofrestru; . 5 Ym mharagraff (2)(ch), yn lle “yr aelodau hynny” rhodder “aelodau o'r cyhoedd yn gyffredinol ”. 6 Yn lle paragraff (3)(b) rhodder — b mae'r trefniadau aros yn gweithredu fel a ganlyn— i lleolir yr holl fannau aros gosodedig (os ydynt wedi'u marcio neu'n cael eu cydnabod yn gyffredinol fel arall) mewn lleoliad lle y mae'n debygol y defnyddir hwy yn rhesymol aml gan aelodau'r cyhoedd yn gyffredinol, a ii mewn unrhyw ran o ardal gweithredu'r gwasanaeth lle nad oes mannau aros gosodedig, mae'r trefniadau ar gyfer penderfynu pa le a pha bryd y gellir codi a gollwng teithwyr yn rhai y gall aelodau o'r cyhoedd yn gyffredinol fanteisio arnynt yn rhesymol aml; . 7 Yn lle paragraff (3)(c) rhodder— c bod yr aelodau o'r cyhoedd yn gyffredinol yn gallu gwneud taith unigol rhwng dau fan aros (i'r graddau y darperir ar gyfer y teithiau hynny yn y manylion cofrestredig gan gofio am gyfyngiadau esgyn a disgyn) wrth dalu pris tocyn nad yw'n fwriadol yn eu rhwystro rhag defnyddio'r gwasanaeth, ca yn achos gwasanaeth hyblyg, bod y trefniadau archebu ymlaen llaw o'r math fel nad ydynt yn rhwystro aelodau o'r cyhoedd yn gyffredinol rhag gwneud taith unigol y darperir fel arall ar ei chyfer yn y manylion cofrestru; . 8 Ym mharagraff (3)(ch), yn lle “aelodau felly o'r cyhoedd” rhodder “aelodau o'r cyhoedd yn gyffredinol”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 14 Gorffennaf 2004